ياشيخ ف الجامعه دلوقتي كل كليه بتعمل حفله فوتو داي وبيكون ف رقص بنات وًولاد مع بعض حاجه كداف قمه المسخره ولماحد بينتقدهم بيقلواأدبهم و ف ناس بتحضر معاهم ولماتكلمهم يقولولك احنامش كنابنرقص احنابنصقف بس ع الرغم انهم كلهم موجودين ف نفس المكان وبتنططوامعاهم عايزه حضرتك وشيخ احمد تتكلموا ف الموضوع ده
زي ما قلتي: بيحصل في اليوم دا محرمات زي الرقص والأغاني والاختلاط وغيره  وبالتالي هذا منكر، وكل مسلم يجب عليه إنكار المنكر  من يستطيع الإنكار بيده اللي هو المسؤول  أو بلسانه إذا كان ليا كلام عليهم  أو على الأقل أنكر بقلبي إني أقول: اللهم إن هذا منكر لا يرضيك ومش في ايدي حاجة أعملها  أما إني أكون موجود حتى لو معملتش حاجة فأنا كده مشارك معاهم في الإثم تمامًا، لأن ربنا لما أنزل العذاب على أصحاب السبت، نزل على من فعلوا المعصية، ومن سكتوا عليها ولَم ينكروها عاوزين تحتفلوا أخرجوا مع بعض لوحدكم وهيصوا واعملوا اللي أنتم عاوزينه براحتكم أما بالشكل دا فهذا لا يرضي ربنا الذي نحبه ونسأله أن يتوب علينا  أما اللي هيقول دا يوم واحد وبلاش تعقدوها: فاحنا مش بنتعامل مع ربنا بالحتة، هو سبحانه تعبدنا بالدِّين جملة واحدة، والتدين الحقيقي يظهر في المواضع دي، إن الناس كلها بتعمل الغلط وأنا أقول يا رب سأثبت على تديني ومبادئي، لأني أحبك